Adrian Nikolas Şervin-Vayt
Adrian Nikolas Şervin-Vayt (ing. Adrian Nicholas Sherwin-White; 10 avqust 1911 – 1 noyabr 1993) — İngiltərə akademiki və tarixçisi. O, qədim dünya üzrə ixtisaslaşmışdı. Şervin-Vayt Oksford Universitetinin Sent-Corc Kollecinin üzvü və Roma Araşdırmalarının Təşviqi Cəmiyyətinin prezidenti idi. Onun ən mühüm əsərləri arasında doktorluq dissertasiyası əsasında Roma vətəndaşlığının tədqiqi, Əhdi-cədidin Roma hüququ və cəmiyyəti baxış bucağından araşdırılması və Kiçik Plininin məktublarına şərh daxildir.